smcproject/ml-wiki-sentences huggingface dataset:
it is beneath the dignity of excellent men to waste their time in calculation when any peasant could do the work just as accurately with the aid of a machine.
— Gottfried Leibniz
പാസ്കലിനും ഏതാനും വർഷങ്ങൾ കഴിഞ്ഞപ്പോൾ ,ജർമ്മൻകാരനായ ഗോട്ട് ഫ്രെ  വിൽഹെം ലെബ് നി റ്റ്സ് (കാൽക്കുലസിന്റെ ന്യൂട്ടനുമായുള്ള സഹകണ്ടുപിടിത്തക്കാരൻ ) നാല്  പ്രവർത്തനങ്ങളുള്ള (സങ്കലനം, വ്യവകലനം, ഗുണനം, ഹരണം ) ഒരു കാൽക്കുലേറ്റർ കണ്ടു പിടിക്കുവാൻ അദ്ദേഹം ശ്രമിച്ചു, അതിനെ അദ്ദേഹം  സ്റ്റെപ്പ് ഡ് റെക്കണർ എന്ന് വിളിച്ചു, കാരണം പൽച്ച ക്രങ്ങൾക്ക് പകരം, സുഷിരങ്ങളുള്ള പടവുകളും രീതിയിൽ ഉപരിതലം മുഴുവനും പത്ത് സുഷിരങ്ങളുളള ഡ്രമ്മുകൾ ക്രമീകരിച്ചിരിക്കുന്നു ' ↑
സ്റ്റെഗോസോറസ്‌ ഇംഗ്ലീഷ് വിലാസം https://ml.wikipedia.org/wiki/Stegosaurus
ഇന്ന് വടക്കേ അമേരിക്കയിൽപ്പെടുന്ന സ്ഥലങ്ങളിൽ ജീവിച്ചിരുന്ന സ്റ്റെഗോസോറസ്‌ ദിനോസറുകളിലെ‌ സസ്യഭുക്കുകളിൽ ഒരു പ്രധാന വിഭാഗമാണ്‌.
2006-ൽ പോർച്ചുഗലിൽ നിന്നും ഇവയുടെ ഫോസ്സിൽ കണ്ടെത്തിയിട്ടുണ്ട്.
മേൽക്കൂര എന്ന നാമം വരുന്ന സ്റ്റെഗൊ (στέγος) στέγος - എന്ന ഗ്രീക് വാക്കിൽ നിന്നും സോറസ്‌ പല്ലി (σαῦρος) σαῦρος എന്ന ഗ്രീക് വാക്കിൽ നിന്നും ആണ് പേര് വരുന്നത് .
റ്റിറാനോസോറസ് , ട്രൈസെറാടോപ്സ് , അപാറ്റോസോറസ് എന്നിവയെപ്പോലെ എറ്റവും എളുപ്പത്തിൽ തിരിച്ചറിയാൻ പറ്റുന്ന ദിനോസറുകളിലൊന്നാണിത്, ‌ നടുക്ക് രണ്ടു വരിയായി ഉള്ള പ്ലേറ്റ് , പിന്നെ വാലിൽ ഉള്ള മുള്ളുകളും ഇതിനു സഹായിക്കുന്നു.
സ്റ്റെഗോസോറസ്  ദിനോസറുകൾ ജീവിച്ചിരുന്നത് ജുറാസ്സിക് കാലത്തിന്റെ അവസാന കാലഘട്ടത്തിലാണെന്ന് കരുതപ്പെടുന്നു.
ഇതുവരെ കണ്ടുകിട്ടിയിട്ടുള്ള ഫോസിലുകളുടെ വിശകലനത്തിൽ നിന്നും ഇവയുടെ ജീവിത കാലം 150 മുതൽ 145 ദശലക്ഷം വർഷങ്ങൾക്ക് മുമ്പാണെന്ന് ശാസ്ത്രജ്ഞൻമാർ അനുമാനത്തിലെത്തുകയുണ്ടായി.
ശരീര ഘടന വലിപ്പത്തിൽ മനുഷ്യരുമായുള്ള താരതമ്യം
ദിനോസർ ലോകത്തെ അതിഭീമൻമാരിൽപ്പെട്ട സ്റ്റെഗോസോറസുകൾക്ക് ഏകദേശം 9 മീറ്റർ (30 അടി)നീളവും 4 മീറ്റർ (14 അടി) ഉയരവും ഉണ്ടായിരുന്നതായി കണക്കാക്കപ്പെടുന്നു.
4.5 മെട്രിക് ടൺ വരെ ശരീരഭാരമുണ്ടായിരുന്ന ഇവയുടെ തല കൂട് പക്ഷെ ഒരു പട്ടിയുടെ തലയുടെ അത്രയും വലിപ്പം മാത്രമേ ഉണ്ടായിരുന്നുള്ളൂ.
തലച്ചോറ് ആകട്ടെ വെറും 80 ഗ്രാം മാത്രം ( 2.8 ഔൺസ് ) സ്റ്റെഗോസോറിഡ് കുടുംബത്തിൽ പെട്ട ഏറ്റവും വലിയ ദിനോസർ ആയിരുന്നു ഇവ .
ഇതും കാണുക ദിനോസറുമായി നടത്തം സ്റ്റെഗോസോറസ് അവലംബം ↑ Escaso F, Ortega F, Dantas P, Malafaia E, Pimentel NL, Pereda-Suberbiola X, Sanz JL, Kullberg JC, Kullberg MC, Barriga F. (2007).
"New Evidence of Shared Dinosaur Across Upper Jurassic Proto-North Atlantic: Stegosaurus From Portugal."
Naturwissenschaften , ↑ http://www.enchantedlearning.com/subjects/dinosaurs/dinos/Stegosaurus.shtml
സ്റ്റെപാനവൻ
സ്റ്റെപാനവൻ ( അർമേനിയൻ : Ստեփանավան), അർമേനിയയിലെ ലോറി പ്രവിശ്യയിലെ ഒരു പട്ടണവും മുനിസിപ്പൽ സമൂഹവുമാണ്.
തലസ്ഥാന നഗരിയായ യെറിവാനിൽ നിന്ന് 139 കിലോമീറ്റർ വടക്കുഭാഗത്തായും പ്രവിശ്യാ കേന്ദ്രമായ വനാഡ്‌സറിന് 24 കിലോമീറ്റർ വടക്കുമായി യെറിവാൻ-ടിബിലിസി ഹൈവേയുടെ മധ്യത്തിലാണ് ഇത് സ്ഥിതിചെയ്യുന്നത്.
2011 ലെ സെൻസസ് പ്രകാരം പട്ടണത്തിലെ ജനസംഖ്യ 13,086 ആയിരുന്നു.
നിലവിൽ, 2016 ലെ ഔദ്യോഗിക കണക്ക് പ്രകാരം നഗരത്തിൽ ഏകദേശം 10,800 ജനസംഖ്യയുണ്ട്.
ലോറി പീഠഭൂമിയുടെയും ബാസും മലനിരകളിലെയും വനങ്ങൾക്കിടയിൽ ഡ്സോറാഗെറ്റ് നദിയുടെ തീരത്ത് സ്ഥിതി ചെയ്യുന്നതിനാൽ, വടക്കൻ അർമേനിയയിലെ ഒരു റിസോർട്ട് പട്ടണമായി സ്റ്റെപാനവൻ കണക്കാക്കപ്പെടുന്നു.
ചരിത്രം ബിസി മൂന്നാം സഹസ്രാബ്ദത്തിലെ കോട്ടയുടെ അവശിഷ്ടങ്ങൾ
ബിസി നാലാം സഹസ്രാബ്ദത്തിലാണ് ആധുനിക സ്റ്റെപാനവൻ പ്രദേശം ആദ്യമായി ഒരു സ്ഥിരതാമസകേന്ദ്രമാക്കപ്പെട്ടത്.
ബിസി മൂന്നാം സഹസ്രാബ്ദത്തോളം പഴക്കമുള്ള ഒരു പുരാതന കോട്ടയുടെ അവശിഷ്ടങ്ങൾ പട്ടണത്തിന്റെ പടിഞ്ഞാറൻ അറ്റത്തായി കാണപ്പെടുന്നു.
പിന്നീട്, ബിസി എട്ടാം നൂറ്റാണ്ടിനും ആറാം നൂറ്റാണ്ടിനും ഇടയിൽ ഇത് ഉറാർട്ടു രാജ്യത്തിന്റെ ഭാഗമായി.
അക്കീമെനിഡ് അധിനിവേശത്തിനുശേഷം, ബിസി ആറാം നൂറ്റാണ്ടിനും നാലാം നൂറ്റാണ്ടിനും ഇടയിലുള്ള കാഘട്ടത്തിൽ ഈ പ്രദേശം അർമേനിയയുടെ സട്രാപിയുടെ ഭാഗമായി.
ബിസി 331-ൽ അർമേനിയ രാജ്യം സ്ഥാപിതമായതോടെ ഈ പ്രദേശം ഗ്രേറ്റർ അർമേനിയയുടെ 13-ാമത്തെ പ്രവിശ്യയായിരുന്ന ഗുഗാർക്കിലെ താഷിർ കന്റോണിന്റെ ഭാഗമായി.
387-ൽ അർമേനിയ ബൈസന്റൈൻ സാമ്രാജ്യത്തിനും സസാനിഡ് പേർഷ്യയ്ക്കുമിടയിൽ വിഭജിക്കപ്പെട്ടതിനു ശേഷം 428-ൽ അർസാസിഡ് അർമേനിയ തകർച്ചയെ നേരിട്ടതിനേത്തുടർന്ന് താഷിർ പ്രദേശം ഉൾപ്പെടെയുള്ള കിഴക്കൻ അർമേനിയ സസാനിഡ് പേർഷ്യയുടെ ഭരണത്തിൻ കീഴിലായി.
എന്നിരുന്നാലും, ആധുനിക സ്റ്റെപാനവനിലെ മനുഷ്യവാസത്തെക്കുറിച്ചുള്ള ആദ്യകാല രേഖകൾ വിശുദ്ധ ദൈവമാതാവിന്റെ ബസിലിക്ക (1930-കളിൽ സോവിയറ്റുകൾ നശിപ്പിച്ചു) ഡ്സോറാഗെറ്റ് നദിയുടെ തീരത്ത് നിർമ്മിച്ച 5-ആം നൂറ്റാണ്ടിലേതാണ്.
ഏഴാം നൂറ്റാണ്ടിന്റെ രണ്ടാം പകുതിയിൽ അറബ് ആക്രമണകാരികൾ അർമേനിയ കീഴടക്കി.
9-ആം നൂറ്റാണ്ടിന്റെ അവസാനത്തിൽ, താഷിർ പുതുതായി സ്ഥാപിതമായ അർമേനിയയിലെ ബഗ്രാറ്റിഡ് രാജ്യത്തിന്റെ ഭാഗമായി.
979-ൽ, കിയുറികെ ഒന്നാമൻ രാജാവ്, അർമേനിയയിലെ ബഗ്രാറ്റിഡ് രാജാക്കന്മാരുടെ രക്ഷാധികാരിത്വത്തിന് കീഴിൽ കിയുറിയൻ രാജവംശത്തിനു കീഴിലുള്ള താഷിർ-ഡ്സോറാഗെറ്റ് (ലോറി രാജ്യം എന്നും അറിയപ്പെടുന്നു) രാജ്യം സ്ഥാപിച്ചു.
1118-ൽ താഷിർ-ഡ്സോറാഗെറ്റ് ജോർജിയ രാജ്യത്തിന്റെ ഭാഗമാകുന്നതുവരെ കിയുറിയൻ രാജവംശം ഈ പ്രദേശം ഭരിച്ചു.
12-ആം നൂറ്റാണ്ടിന്റെ തുടക്കത്തിൽ സെൽജൂക്കുകൾ ഈ പ്രദേശം ആക്രമിച്ചുവെങ്കിലും അവരുടെ ഭരണം ഏറെനാൾ നീണ്ടുനിന്നില്ല.
1118-1122-ൽ ജോർജിയൻ രാജാവായിരുന്ന ഡേവിഡ് ദ ബിൽഡർ ലോറി പ്രദേശത്ത് ആധിപത്യം സ്ഥാപിക്കുകയു ജോർജിയൻ-അർമേനിയൻ ഓർബെലിയൻ രാജവംശത്തിന് ഇതിൻറെ ഭരണം നൽകുകയും ചെയ്തു.
1177-ൽ ഓർബെലിയൻ വംശം നടത്തിയ കലാപം പരാജയപ്പെട്ടതിനുശേഷം ഖുബസാരി എന്നു പേരായ ഒരു കിപ്ചാക്കിനെ ലോറി പ്രദേശത്തിൻറെ സ്പസലാരിയായി നിയമിച്ചു.
പിന്നീട് 1185-ൽ ജോർജിയയിലെ താമർ രാജ്ഞി സക്കാറിദ് രാജകുമാരനായ സർക്കിസിനെ ഇവിടെ ഗവർണറായി നിയമിച്ചതിന് ശേഷം പ്രവിശ്യ സക്കാറിയൻ രാജവംശത്തിന്റെ ഭരണത്തിൻകീഴിലായി.
പതിമൂന്നാം നൂറ്റാണ്ടിലെ ഹോളി സേവിയർ പള്ളി ആധുനിക സ്റ്റെപാനവന്റെ മധ്യഭാഗത്തായി ഇപ്പോഴും കാണപ്പെടുന്നു.
എന്നിരുന്നാലും, 1236-ലെ ചഗതായ് ഖാന്റെ നേതൃത്വത്തിലുള്ള മംഗോളിയൻ അധിനിവേശത്തിൽ ഈ പ്രദേശം നശിപ്പിക്കപ്പെടുകയും പതിനാലാം നൂറ്റാണ്ടിന്റെ രണ്ടാം പകുതിയോടെ സക്കറിയൻ രാജവംശം ക്ഷയിക്കുകയും ചെയ്തു.
ബാസും പർവതനിരകളുടെ വടക്കുഭാഗത്ത് ലോറി പീഠഭൂമിയിൽ, സമുദ്രനിരപ്പിൽ നിന്ന് ശരാശരി 1375 മീറ്റർ ഉയരത്തിൽ ഡ്സോറാഗെറ്റ് നദിയോരത്ത് ഏകദേശം 17 ചതുരശ്ര കിലോമീറ്റർ വിസ്തൃതിയിലാണ് സ്റ്റെപാനവൻ പട്ടണം സ്ഥിതി ചെയ്യുന്നത്.
ഡ്സോറാഗെറ്റ് നദിയിലെ ആഴമുള്ള മലയിടുക്ക് സ്റ്റെപാനവനെ വടക്കൻ, തെക്കൻ തീരങ്ങളായി വിഭജിക്കുന്നു.
ഇടതൂർന്ന വനപ്രദേശങ്ങളാലും ആൽപൈൻ പുൽമേടുകളാലും ചുറ്റപ്പെട്ട് താരതമ്യേന ഈർപ്പമുള്ള കാലാവസ്ഥയുള്ള സ്റ്റെപാനവൻ പട്ടണത്തിലെ ശരാശരി വാർഷിക താപനില 6.6 C ആണ്.
ജനുവരിയിലെ ശരാശരി താപനില -4.2 C ആയിരിക്കുമ്പോൽ ജൂലൈയിൽ ഇത് +16.7 C ആണ്.
683 മി.മീ.
വാർഷിക മഴയുള്ള ഈ പ്രദേശത്ത് മഞ്ഞുവീഴ്ചയുള്ള ശൈത്യകാലമാണ് അനുഭവപ്പെടാറുള്ളത്.
വടക്കൻ വ്യാപാര പാതയിൽ സ്ഥിതി ചെയ്യുന്ന താഷിർ പ്രദേശം മധ്യകാല അർമേനിയയിലെ ഒരു പ്രധാന വാണിജ്യ കേന്ദ്രമായിരുന്നു.
അവലംബം ↑ Lori ↑ ↑
സ്റ്റെനിയ ഇംഗ്ലീഷ് വിലാസം https://ml.wikipedia.org/wiki/Stenia
ഓർക്കിഡ് കുടുംബത്തിലെ (Orchidaceae) ഒരു ജനുസ്സാണ് സ്റ്റെനിയ .
1837-ൽ ജോൺ ലിൻഡ്‌ലിയാണ് ഇത് പ്രമാണീകരിച്ചത്.
ട്രിനിഡാഡിലെ ചൂടുള്ളതും ഈർപ്പമുള്ളതുമായ ആവാസ വ്യവസ്ഥകളിലും തെക്കേ അമേരിക്കയിലെ വടക്കൻ ആൻഡിയൻ മേഖലയിലെ ആമസോണിയൻ ചരിവുകളിലുമാണ് ഈ എപ്പിഫൈറ്റിക് സസ്യങ്ങൾ കാണപ്പെടുന്നത്.
പത്തൊൻപതാം നൂറ്റാണ്ടിന്റെ ആരംഭം മുതൽ ഈ ജനുസ്സ് ശാസ്ത്രത്തിന് അറിയാമായിരുന്നെങ്കിലും, 20-ആം നൂറ്റാണ്ടിന്റെ അവസാനം വരെ മിക്ക സ്പീഷീസുകളും കണ്ടെത്തിയിരുന്നില്ല.
References Wikimedia Commons has media related to Stenia (Orchidaceae) .
വിക്കിസ്പീഷിസിൽ Stenia (Orchidaceae) എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Berg Pana, H. (2005): Handbuch der Orchideen-Namen.
Ulmer, Stuttgart Pridgeon, A.M., Cribb, P.J., Chase, M.A. Rasmussen, F. (eds.) (1999): Genera Orchidacearum 1 .
Oxford Univ. Press.
Pridgeon, A.M., Cribb, P.J., Chase, M.A. Rasmussen, F. (eds.) (2001): Genera Orchidacearum 2 .
Pridgeon, A.M., Cribb, P.J., Chase, M.A. Rasmussen, F. (eds.) (2003): Genera Orchidacearum 3 .
Stern W.L., Judd W.S., Carlsward B.S. (2004): Systematic and comparative anatomy of Maxillarieae (Orchidaceae), sans Oncidiinae.
Botanical Journal of the Linnean Society 144 (3): 251–274.
doi : 10.1111/j.1095-8339.2003.00257.x Whitten (2005): Generic relationships of Zygopetalinae (Orchidaceae: Cymbidieae): combined molecular evidence.
Lankesteriana 5 (2).
സ്റ്റെപാനകെർട്ട് ഇംഗ്ലീഷ് വിലാസം https://ml.wikipedia.org/wiki/Stepanakert
അസർബയ്ജാന്റെ രാജ്യാന്തരതലത്തിൽ അംഗീകരിക്കപ്പെട്ട അതിർത്തിയ്ക്കുള്ളിലായി സ്ഥിതിചെയ്യുന്നതും സ്വയം പ്രഖ്യാപിത റിപ്പബ്ലിക് ആയ ‘ റിപ്പബ്ലിക് ഓഫ് ആർട്ട്ഷാഖി ന്റെ’ ഡി ഫാക്റ്റോ തലസ്ഥാനവും ഏറ്റവും വലിയ നഗരവുമാണ് സ്റ്റെപാനകെർട്ട് .
2015 ലെ കണക്കുകൾ പ്രകാരം ഈ നഗരത്തിലെ ആകെ ജനസംഖ്യ 55,200 ആയിരുന്നു.
മധ്യകാല അർമേനിയൻ സ്രോതസ്സുകൾ പ്രകാരം, ഈ വാസസ്ഥലം ആദ്യം വരാരക്ൻ (Վարարակն, "ദ്രുതഗതിയിലുള്ള അരുവി" എന്ന് അർമേനിയൻ ഭാഷയിലെ അർത്ഥം) അറിയപ്പെട്ടിരുന്നു.
പത്തൊൻപതാം നൂറ്റാണ്ടിന്റെ മധ്യത്തിൽ ഇത് ഖാൻകെണ്ടി (അസൻബയ്ജാനി ഭാഷയിൽ "ഖാന്റെ ഗ്രാമം" എന്നർഥംവരുന്ന ക്സാങ്കെണ്ടി) എന്നറിയപ്പെട്ടു.
അർമേനിയൻ ബോൾഷെവിക് വിപ്ലവകാരിയായ സ്റ്റെപാൻ ഷൌമിയാന്റെ പേരിൽനിന്ന് 1923 ൽ സ്റ്റെപാനകെർട്ട് എന്ന് പുനർനാമകരണം ചെയ്യപ്പെട്ടു.
സ്റ്റെപാൻ ( അർമേനിയൻ : Ստեփան), രൂപപ്പെട്ടത് എന്നർത്ഥം വരുന്ന കെർട്ട് (അർമേനിയൻ: կերտ) എന്നീ പദങ്ങളുടെ സംയോജനത്തിൽ നിന്നാണ് ഈ പേര് പിറവിയെടുത്തത്.
മധ്യകാല അർമേനിയൻ സ്രോതസ്സുകൾ അനുസരിച്ച്, ആദ്യം വരാരക്ൻ (Վարարակն, അർമേനിയൻ ഭാഷയിൽ "ശ്രീഘ്രതയുള്ള ജലപാതം" എന്ന അർത്ഥം) എന്ന് പരാമർശിച്ച ഈ വാസസ്ഥലത്തിന്റെ പേര് ഖാൻകെണ്ടി എന്ന് പുനർനാമകരണം ചെയ്യപ്പെടുന്ന 1847 വരെ ഉപയോഗത്തിലുണ്ടായിരുന്നു.
26 ബാക്കു സോവിയറ്റ്‌ സർക്കാർ വകുപ്പധികാരിയായിരുന്ന സ്റ്റെപാൻ ഷാഹുമ്യാന്റെ ബഹുമാനാർത്ഥം സോവിയറ്റ് സർക്കാർ 1923-ൽ ഖാൻകെണ്ടിയെ സ്റ്റെപാനകെർട്ട് (അർമേനിയൻ ഭാഷയിലെ സ്റ്റെപാന്റെ നഗരം) എന്ന് പുനർനാമകരണം ചെയ്തു.
ഷുഷ വംശഹത്യ മുൻ പ്രാദേശിക തലസ്ഥാനമായ ഷുഷയിൽ വൻ നാശനഷ്ടങ്ങൾക്ക് കാരണമാക്കിയതിനു ശേഷം, സ്റ്റെപാനകെർട്ട് നഗോർണോ-കരബാക്ക് ഓട്ടോണമസ് ഒബ്ലാസ്റ്റിന്റെ (NKAO) തലസ്ഥാനമായി മാറി.
കാലക്രമേണ, സ്റ്റെപാനകെർട്ട് ഈ പ്രദേശത്തെ ഏറ്റവും പ്രധാനപ്പെട്ട നഗരമായി വളർന്നു (1940 ൽ ലഭിച്ച പദവി).
നഗരത്തിലെ ജനസംഖ്യ 1939 ലെ 10,459 ൽ നിന്ന് 1978 ൽ 33,000 ആയി ഉയർന്നിരുന്നു.
1926 ൽ അലക്സാണ്ടർ തമാനിയൻ രൂപകൽപ്പന ചെയ്ത ഒരു പുതിയ നഗര രൂപരേഖ മുനിസിപ്പൽ അധികൃതർ സ്വീകരിക്കുകയും; തമാനിയന്റെ പ്രാരംഭ പദ്ധതി നിലനിർത്തിക്കൊണ്ടുള്ള വിപുലീകരണത്തിന് രണ്ട് അധിക ഡിസൈനുകൾക്ക്കൂടി 1930 കളിലും 1960 കളിലും അംഗീകാരം ലഭിക്കുകയും ചെയ്തു.
നിരവധി സ്കൂളുകളും രണ്ട് പോളിക്ലിനിക്കുകളും സ്ഥാപിക്കപ്പെട്ടതോടൊപ്പം 1932 ൽ മാക്സിം ഗോർക്കിയുടെ പേരിൽ അറിയപ്പെടുന്ന ഒരു അർമേനിയൻ നാടക തിയേറ്ററും ഇവിടെ സ്ഥാപിക്കപ്പെട്ടു.
നാഗൊർണോ-കറാബാക്കിന്റെ പ്രധാന സാമ്പത്തിക കേന്ദ്രമായി പ്രവർത്തിച്ച സ്റ്റെപാനകെർട്ട് നഗരത്തിൽ 1980 കളുടെ മദ്ധ്യത്തിൽ പത്തൊൻപത് ഉൽപാദന സൗകര്യങ്ങൾ ഉണ്ടായിരുന്നു.
കരബാക്ക് പീഠഭൂമിയിൽ , ഡി ഫാക്റ്റോ റിപ്പബ്ലിക് ഓഫ് ആർട്ട്ഷാഖി ന്റെ (നാഗൊർണോ-കരബാഖ്) മധ്യഭാഗത്തായി, സമുദ്രനിരപ്പിൽ നിന്ന് ശരാശരി 813 മീറ്റർ (2,667 അടി) ഉയരത്തിലാണ് സ്റ്റെപാനകെർട്ട് നഗരം സ്ഥിതി ചെയ്യുന്നത്.
കോപ്പൻ കാലാവസ്ഥാ വിഭാഗീകരണ രീതിയനുസരിച്ച് നഗരത്തിൽ ഈർപ്പമുള്ള ഉപോഷ്ണമേഖലാ കാലാവസ്ഥയും ( Cfa )  ട്രെവർത്ത കാലാവസ്ഥാ വിഭാഗീകരണ സമ്പ്രദായമനുസരിച്ച് പാതി വരണ്ട കാലാവസ്ഥയുമാണ് ( BS ) അനുഭവപ്പെടാറുള്ളത്.
ജനുവരി മാസത്തിൽ നഗരത്തിലെ ശരാശരി താപനില 0.5 ° C (33 ° F) വരെയായി കുറയുന്നു.
ഓഗസ്റ്റിൽ ഇത് ശരാശരി 22.6 (C (73 ° F) ആണ്.
Stepanakert പ്രദേശത്തെ കാലാവസ്ഥ മാസം ജനു ഫെബ്രു മാർ ഏപ്രി മേയ് ജൂൺ ജൂലൈ ഓഗ സെപ് ഒക് നവം ഡിസം വർഷം ശരാശരി കൂടിയ °C (°F) 4.7 (40.5) 5.2 (41.4) 9.0 (48.2) 16.1 (61) 19.5 (67.1) 24.5 (76.1) 28.1 (82.6) 27.1 (80.8) 23.2 (73.8) 16.4 (61.5) 11.4 (52.5) 7.3 (45.1) 16.04 (60.88) പ്രതിദിന മാധ്യം °C (°F) 1.1 (34) 1.4 (34.5) 5.1 (41.2) 11.6 (52.9) 15.3 (59.5) 19.8 (67.6) 23.3 (73.9) 22.3 (72.1) 18.7 (65.7) 12.6 (54.7) 7.7 (45.9) 3.7 (38.7) 11.88 (53.39) ശരാശരി താഴ്ന്ന °C (°F) −2.6 (27.3) −2.5 (27.5) 1.1 (34) 7.0 (44.6) 11.0 (51.8) 15.1 (59.2) 18.4 (65.1) 17.4 (63.3) 14.2 (57.6) 8.7 (47.7) 4.0 (39.2) 0.1 (32.2) 7.66 (45.79) മഴ/മഞ്ഞ് mm (inches) 19 (0.75) 25 (0.98) 42 (1.65) 49 (1.93) 102 (4.02) 79 (3.11) 41 (1.61) 27 (1.06) 34 (1.34) 39 (1.54) 35 (1.38) 13 (0.51) 505 (19.88) ശരാ.
മഴ/മഞ്ഞു ദിവസങ്ങൾ 6 6 10 10 14 10 4 4 6 6 5 4 85 ഉറവിടം: NOAA രാഷ്ട്രീയവും സർക്കാരും
സോവിയറ്റ് യൂണിയൻ കാലഘട്ടത്തിൽ 1923 നും 1991 നും ഇടയിൽ അസർബൈജാനി സോവിയറ്റ് സോഷ്യലിസ്റ്റ് റിപ്പബ്ലിക്കിനുള്ളിലെ നാഗൊർണോ-കരബാക്ക് സ്വയംഭരണ ഒബ്ലാസ്റ്റിന്റെ തലസ്ഥാനമായി സ്റ്റെപാനകെർട്ട് പ്രവർത്തിച്ചിരുന്നു.
1991 ലെ ആർട്ട്ഷാഖിന്റെ സ്വയം പ്രഖ്യാപിത സ്വാതന്ത്ര്യത്തെത്തുടർന്ന് സർക്കാർ ഇരിപ്പിടം, ദേശീയ അസംബ്ലി, പ്രസിഡൻഷ്യൽ പാലസ്, ഭരണഘടനാ കോടതി, മന്ത്രാലയങ്ങൾ, നീതിന്യായ ചട്ടക്കൂടുകൾ, മറ്റ് സർക്കാർ സ്ഥാപനങ്ങൾ എന്നിങ്ങനെ എല്ലാ ദേശീയ സ്ഥാപനങ്ങളുടെയും ആസ്ഥാനമെന്ന പദം അലങ്കരിച്ചുകൊണ്ട് പുതുതായി സ്ഥാപിതമായ റിപ്പബ്ലിക്കിന്റേയും രാഷ്ട്രീയ സാംസ്കാരിക കേന്ദ്രമെന്ന പദവിയിൽ സ്റ്റെപാനകെർട്ട് തുടർന്നു.
2017 ലെ ഭരണഘടനാ റഫറണ്ടം മുതൽ രാഷ്ട്രപതിയുടെ നേതൃത്വത്തിലുള്ള ജനാധിപത്യമാണ് ആർതാഖ് പിന്തുടരുന്നത്.
പ്രധാനമന്ത്രിയുടെ സ്ഥാനം നിർത്തലാക്കുകയും എക്സിക്യൂട്ടീവ് അധികാരം രാഷ്ട്രത്തലവനും സർക്കാർ മേധാവിയുമെന്ന നിലയിൽ പ്രസിഡന്റിൽ നിക്ഷിപ്തമായിരിക്കുന്നു.
അഞ്ച് വർഷക്കാലയളവിലേയ്ക്ക് പ്രസിഡന്റിനെ നേരിട്ട് തിരഞ്ഞെടുക്കുന്നു.
നിലവിലെ പ്രസിഡന്റ് ബാക്കോ സഹക്യാനാണ്.
2012 ജൂലൈ 19 ന് സഹക്യാൻ രണ്ടാം തവണയും തിരഞ്ഞെടുക്കപ്പെട്ടു.
2017 ജൂലൈ 19 ന് അദ്ദേഹം വീണ്ടും മൂന്നാം തവണയും തിരഞ്ഞെടുക്കപ്പെട്ടിരുന്നു.
ദേശീയ അസംബ്ലി ഒരു ഏകീകൃത നിയമസഭയാണ്.
അഞ്ചുവർഷത്തേക്ക് തിരഞ്ഞെടുക്കപ്പെട്ട 33 അംഗങ്ങളാണ് ദേശീയ അസംബ്ലിയിലുള്ളത്.
അവലംബം ↑ ↑ ↑ General Characteristics of the NKR 1 2 (in Armenian) Mkrtchyan,  Shahen.
«Ստեփանակերտ» [Stepanakert].
Yerevan: Armenian Academy of Sciences, 1985, vol.
11, pp. 124–125.
↑ ↑ ↑ ↑ ↑ (in Armenian) Mkrtchyan,  Shahen.
↑ ↑ (in Armenian) Mkrtchyan,  Shahen.
ഹനുമന്തപ്പ വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ലോകത്തിലെ ഏറ്റവും ഉയരത്തിലുള്ള യുദ്ധഭൂമിയായ സിയാച്ചിനിൽ മഞ്ഞു പാളി വീണ് അപകടത്തിൽ പെട്ട പത്തു ഇന്ത്യൻ സൈനികരിൽ ഒരാളാണ് ലാൻസ് നായിക് ഹനുമന്തപ്പ .
മഞ്ഞു പാളികള്ക്ക്  ഇടയിൽ 25 feet (8 m) താഴെ നിന്നും ആറു ദിവസങ്ങൾക്കു ശേഷമാണ് ഹനുമന്തപ്പയെ ഇന്ത്യൻ സേന കണ്ടെത്തുന്നത്  .
മൈനസ് 45 ഡിഗ്രീ തണുപ്പിൽ നിന്നും ആറു ദിവസത്തിന് ശേഷം ഒരാളെ ജീവനോടെ കണ്ടെത്തിയത് അത്ഭുതം ആയി പലരും വിശേഷിപ്പിച്ചിരുന്നു .
പക്ഷെ രണ്ടു ദിവസത്തിന് ശേഷം ഡെൽഹിയിലെ സൈനിക ആശുപത്രിയിൽ വച്ച് ഹനുമന്തപ്പ അന്തരിച്ചു.
കർണാടക സ്വദേശി ആയ ഹനുമന്തപ്പ 2002-ലാണ് സൈന്യത്തിൽ വന്നത് .
പതിമൂന്ന് വർഷം ഇന്ത്യൻ സേനയിൽ പ്രവർത്തിച്ചു .
2003 മുതൽ 2008 വരെയുള്ള കാലഘട്ടത്തിൽ ജമ്മു കാശ്മീരിൽ ആയിരുന്നു അദ്ദേഹത്തിന്റെ സേവനം.
തീവ്രവാദികൾക്കെതിരെയുള്ള ഏറ്റുമുട്ടലിൽ മുന്നിൽ തന്നെ ഹനുമന്തപ്പ ഉണ്ടായിരുന്നു .
അതിനു ശേഷം ആസാമിൽ ആയിരുന്നു അദ്ദേഹത്തിന്റെ സേവനം.
തീവ്രവാദിസംഘടനകളായ നാഷണൽ ഡെമോക്രാറ്റിക് ഫ്രണ്ട് ഓഫ് ബോഡോ ലാൻഡ്, യുണൈറ്റഡ് ലിബറേഷൻ ഫ്രണ്ട് ഓഫ് അസം എന്നീ സംഘടനകളുമായുള്ള നിരന്തര ഏറ്റുമുട്ടലുകളിൽ ഹനുമന്തപ്പയും പങ്കെടുത്തു .
ലോകത്തിലെ തന്നെ ഏറ്റവും ഉയരത്തിലുള്ള യുദ്ധഭൂമി ആയ സിയച്ചനിൽ ഹനുമന്തപ്പ വരുന്നത് 2015 ആഗസ്തിൽ ആണ് .
സമുദ്ര നിരപ്പിൽ നിന്നും ഏതാണ്ട് ഇരുപതിനായിരത്തിൽ കൂടുതൽ അടി (ഏകദേശം 6100 മീറ്റർ)  ഉയരത്തിൽ സ്ഥിതി ചെയ്യുന്ന യുദ്ധഭൂമി ആണ് സിയച്ചിനിലേത്.
പകൽ മൈനസ്30 ഉം രാത്രി മൈനസ് നാല്പതിനും അന്പ്തിനും അടുത്താണ് അവിടത്തെ താപനില .
നൂറു കിലോ മീറ്റർ വേഗതയിൽ ആണ് ഹിമകാറ്റ് വീശുന്നത്.
കർണാടകയിലെ ധാർവാഡ്  എന്ന സ്ഥലത്ത് ആണ് ഹനുമന്തപ്പ ജനിച്ചത്‌ .
ഭാര്യയും അമ്മയും ഒന്നര വയസു ഉള്ള മകളും ചേര്ന്ന താണ് ഹനുമന്തപ്പയുടെ കുടുംബം പുരസ്‌കാരം
ഇദ്ദേഹത്തിന്റെ ധീരതയ്ക്കുള്ള മരണാനന്തര പുരസ്‌കാരമായ സേനാ മെഡൽ , ഡൽഹിയിൽ വച്ച് നടന്ന ആർമി ഡേ  പരേഡിൽ 2017 ജനുവരി 15 ന് ആർമി ചീഫ് ജനറൽ .
ബിപിൻ റാവത്തിൽ നിന്നും അദ്ദേഹത്തിന്റെ ഭാര്യ മഹാദേവി അശോക് ബിലേബൽ സ്വീകരിച്ചു അവലംബം
ഹനുമത്തോടി ഇംഗ്ലീഷ് വിലാസം https://ml.wikipedia.org/wiki/Hanumatodi
കർണാടക സംഗീതത്തിലെ 8ആം മേളകർത്താരാഗമാണ് ഹനുമതോടി അഥവാ തോടി .
ലക്ഷണം,ഘടന ആരോഹണം സ രി1 ഗ2 മ1 പ ധ1 നി2 സ അവരോഹണം സ നി2 ധ1 പ മ1 ഗ2 രി1 സ ജന്യരാഗങ്ങൾ
പ്രധാനപ്പെട്ട ജന്യരാഗങ്ങൾ ആഹിരി , പുന്നാഗവരാളി , ഭൂപാളം , ധന്യാസി ഇവയാണ്.
കീർത്തനങ്ങൾ കീർത്തനം കർത്താവ് കനകാംഗി പല്ലവി ഗോപാല അയ്യർ കരുണാജലധേ ത്യാഗരാജ സ്വാമികൾ സരസിജനാഭ സ്വതിതിരുനാൾ ശ്രീ ദക്ഷിണാ മൂർത്തിം ഭജേ ചലച്ചിത്രഗാനങ്ങൾ ഗാനം ചലച്ചിത്രം ഭൂലോകവൈകുണ്‌ഠ സർഗ്ഗം ആലാപനം(പല്ലവി) ഗാനം
ഹനാൻ അൽ ഹുറൂബ് ഇംഗ്ലീഷ് വിലാസം https://ml.wikipedia.org/wiki/Hanan_Al_Hroub
അധ്യാപകരുടെ ഓസ്കാർ അവാർഡ് എന്ന പേരിലറിയപ്പെടുന്ന ആഗോള അധ്യാപക അവാർഡ് നേടിയ ഫലസ്തീനിലെ അധ്യാപികയാണ് ഹനാൻ അൽ ഹുറൂബ് .
വർക്കി ഫൗണ്ടേഷൻ എർപ്പെടുത്തുന്ന ലോകത്തിലെ മികച്ച അധ്യാപക അവാർഡ് നേടുന്ന രണ്ടാമത്തെ വനിതയാണ് ഹനാൻ..
2016 മാർച്ചിൽ പ്രഖ്യാപിക്കുകുയം വിതരണം ചെയ്യുകയും ചെയ്ത അവാർഡ് ഹനാനിനാണ് ലഭിച്ചത്.
ഫലസ്തീനിലെ അഭയാർഥി ക്യാമ്പുകളിൽ ജീവിക്കുന്ന കുട്ടികളിൽ വിദ്യാഭ്യാസ പ്രവർത്തനം നടത്തിയതാണ് ഇവരെ മികച്ച അധ്യാപികയായി തിരഞ്ഞെടുക്കാനുള്ള കാരണം.
മാർപ്പയായ പോപ് ഫ്രാൻസിസ് ആണ് വിജയിയെ പ്രഖ്യാപിച്ചത്.
അമേരിക്ക യിലെ നാൻസി അത് വെൽ ആണ് ഈ അവാർഡ് നേടുന്ന ആദ്യ അധ്യാപിക.
പാലസ്തീൻ അഭയാർഥി ക്യാമ്പിലായിരുന്നു ഹനാനിൻറെയും കുട്ടിക്കാലം.
അവരുടെ കുട്ടികളും ഒരിക്കൽ വെടിവെപ്പിൻറെ ആഘാതത്തിന് ദൃക്സാക്ഷിയായി.
ഈ സംഭവമാണ് വിദ്യാഭ്യാസ പ്രവർത്തനങ്ങൾക്ക് ഹനാനെ മുന്നിട്ടിറക്കാൻ പ്രേരിപ്പിച്ചത്.
അക്രമമരുത് എന്ന മുദ്രാവാക്യത്തിൽ ഫലസ്തീനിലെ അഭയാർഥി കുട്ടികളെ അവർ വിദ്യാഭ്യാസത്തിലൂടെ വളരെ നല്ല ഗുണാത്മക സ്വഭാവമുള്ള കുട്ടികളാക്കി മാറ്റാൻ ശ്രമിച്ചു എന്നതാണ് ഇവരുടെ പ്രധാന സംഭാവന.
ഇതെ കുറിച്ച് തൻറെ "വീ പ്ലേ ആൻറ് ലേൺ" എന്ന പുസ്തകത്തിൽ വിശദമായി എഴുതിയിട്ടുണ്ട്.
അവലംബം പുറത്തേക്കുള്ള കണ്ണികൾ https://www.youtube.com/watch?v=02Z1NpMB2r4
ഹനാത് ഖോട്ട്‌കെവിച്ച് ഉക്രേനിയൻ ബാൻ‌ഡൂറിസ്റ്റ് എൻസെമ്പിൾ ഇംഗ്ലീഷ് വിലാസം https://ml.wikipedia.org/wiki/Hnat_Khotkevych_Ukrainian_Bandurist_Ensemble
ഓസ്‌ട്രേലിയയിലെ സിഡ്‌നിയിൽ വായ്‌പാട്ടിന്റെയും വാദ്യമേളങ്ങളുടെയും ഉക്രേനിയൻ നാടോടി പ്രകടന സംഘമാണ് ഹനാത് ഖോട്ട്‌കെവിച്ച് ഉക്രേനിയൻ ബാൻ‌ഡൂറിസ്റ്റ് എൻസെമ്പിൾ.
ബാൻ‌ഡൂറിസ്റ്റ് ഹ്രിഹോറി ബസുൽ 1964 ജൂണിൽ ഇത് സ്ഥാപിച്ചു.
1971 മെയ് മുതൽ കാര്യനിർവ്വഹണം നടത്തുന്നത് പീറ്റർ ഡെറിയാഷ്‌നിജ് ആണ്.
രണ്ടാം ലോകമഹായുദ്ധത്തിന്റെ അവസാനത്തിൽ ബാൻ‌ഡൂറിസ്റ്റ് ഹ്രിഹോറി ബസുൽ ഓസ്‌ട്രേലിയയിലെ സിഡ്‌നിയിലേക്ക് കുടിയേറുകയും അവിടെ അദ്ദേഹം ഉക്രേനിയൻ സമൂഹത്തിനായി തുടർന്നും പ്രകടനം നടത്തുകയും ചെയ്തു.
യുദ്ധാനന്തര കാലഘട്ടത്തിൽ (1944-49) ജർമ്മനിയിൽ നിരവധി ബന്ദുറ മേളകളിൽ വിജയം കൈവരിച്ച അദ്ദേഹം സിഡ്‌നിയിലും സമാനമായ ഒരു മേള സ്ഥാപിക്കാൻ ആഗ്രഹിക്കുകയും അവിടെ അദ്ദേഹം കുടിയേറ്റ കരാർ പൂർത്തിയാക്കുകയും ചെയ്തു.
1952 ൽ സമാന ചിന്താഗതിക്കാരായ വ്യക്തികളെ കണ്ടെത്താനുള്ള ശ്രമത്തിൽ ബസുൽ ദി ഫ്രീ തോട്ട് ഉക്രേനിയൻ ഭാഷാ പത്രത്തിൽ പരസ്യം നൽകി.
രണ്ടുവർഷത്തിനുശേഷം അദ്ദേഹം ഗായകനായ പാവ്‌ലോ സ്റ്റെറ്റ്‌സെൻകോയുമായി ചങ്ങാത്തം കൂടുകയും ബന്ദുറ വായിക്കാൻ പഠിപ്പിക്കുകയും ചെയ്തു.
അടുത്ത 4-5 വർഷങ്ങളിൽ മറ്റൊരു ആറ് വ്യക്തികൾ ഈ ഗ്രൂപ്പിൽ ചേരുകയും ബന്ദുറ സാങ്കേതികതയും അവതരണവും വിപുലീകരിക്കാൻ തുടങ്ങി.
കാലക്രമേണ ഗായക-ബാൻ‌ഡൂറിസ്റ്റുകളുടെ ഈ സംഘം തുടക്കത്തിൽ സിഡ്‌നിയിലും തുടർന്ന് മെൽബണിലും ആവേശഭരിതരായ പ്രേക്ഷകർക്ക് മുന്നിൽ പ്രകടനം ആരംഭിച്ചു.
താരാസ് ഷെവ്ചെങ്കോയുടെ നൂറാം വാർഷികം ആഘോഷിക്കുന്നതിനായി സംഘം സിഡ്നിയിലും മെൽബണിലും നിരവധി സംഗീത കച്ചേരികൾ നടത്തി കൂടാതെ അവരുടെ പാട്ടുകളിൽ നിന്ന് നാല് ഗാനങ്ങളുടെ റെക്കോർഡിംഗും നിർമ്മിച്ചു.
1963 ആയപ്പോഴേക്കും ഏകദേശം 39 റിഹേഴ്സലുകൾക്ക് ശേഷം (പ്രതിമാസം 2-3) പ്രായപൂർത്തിയായ അഞ്ച് വ്യക്തികളും വിവിധ തലത്തിലുള്ള സംഗീതവും ഉച്ചത്തിൽ പ്രകടിപ്പിക്കുന്ന 17-ഗാനങ്ങളുടെ ഒരു ശേഖരം സൃഷ്ടിക്കാൻ ഉത്സാഹത്തോടെ പ്രവർത്തിച്ചു.
ഓസ്‌ട്രേലിയയിൽ ഒരു ബാൻ‌ഡൂറിസ്റ്റ് സംഘം സ്ഥാപിക്കുന്നതുമായി ബന്ധപ്പെട്ട നിർമ്മാണ ഉപകരണങ്ങൾ; അനുയോജ്യമായ സ്ട്രിംഗുകളുടെ സംഭരണം; ട്യൂണിംഗ് പെഗ്സ്, ട്യൂണിംഗ് കീകൾ തുടങ്ങി നിരവധി ബുദ്ധിമുട്ടുകൾ ഈ ഗ്രൂപ്പിന് മറികടക്കേണ്ടി വന്നു.
ഇവയെല്ലാം പരിഹരിക്കാനാവാത്ത പ്രശ്‌നങ്ങൾ സൃഷ്ടിച്ചു.
സംഗീത സ്കോറുകളുടെ തനിപ്പകർപ്പിന്റെ പ്രശ്നത്തിലെന്നപോലെ, സ്വര രചനകൾ ക്രമീകരിക്കുന്നതിൽ ഗ്രൂപ്പിലെ ആർക്കും ഉചിതമായ അനുഭവം ഇല്ലാത്തതിനാൽ ശേഖരത്തിന്റെ വികസനവും ഒരു തടസ്സമായിരുന്നു.
വിവിധ സ്രോതസ്സുകളിൽ നിന്ന് ബസുൽ ശേഖരിച്ച ശേഖരം തുടക്കത്തിൽ ഉപയോഗിക്കുകയും ക്രമേണ മറ്റെല്ലാ പ്രശ്‌നങ്ങളും പൂർണ്ണമായ പരിശ്രമത്തിലൂടെ മറികടക്കുകയും ചെയ്തു.
ഇത് ഈ മേളയുടെയും അതിന്റെ സ്ഥാപകന്റെയും മർക്കടമുഷ്ടിക്ക് സാക്ഷ്യം വഹിക്കുന്നു.
അപ്രതീക്ഷിതമായി വ്യക്തിപരമായ ബുദ്ധിമുട്ടുകൾ കാരണം ചില അംഗങ്ങൾ പോകുകയും സ്വയം അപൂർണ്ണമായിത്തീരുകയും ചെയ്ത ഗായകപഞ്ചകം 1964 ഫെബ്രുവരിയിൽ പ്രവർത്തനം അവസാനിപ്പിച്ചു.
അവലംബം Бажул Г.
Кобзарське мистецтво в Австралії //Вільна Думка, No. 51(1047) Сідней, Австралія, 21.
XII.1969 Бажул Г.
Альфа і омеґа мистецької одиниці в Сіднеї // Вільна Думка 13.
VI.1982, а також // Бандура, 1985, No.13–14 - С.27–32 Бажул Г.
З бандурою по світу //Бандура, 1984, No.9/10  - С.46–52 EKRAH "Ансамбль бандуристів імені Гната Хоткевича" Youth Magazine No.98–99 Jan-Feb 1979 p. 18 Вільна Думка ОБ "Семінар Бандурнстів Австралії" No.45 (1635) Сідней, Австралія, 15.
XI.1981
ഹനാനെ എൽ-ഫാദിലി ഇംഗ്ലീഷ് വിലാസം https://ml.wikipedia.org/wiki/Hanane_el-Fadili
ഒരു മൊറോക്കൻ അഭിനേത്രിയും ഹാസ്യനടിയുമാണ് ഹനാനെ എൽ-ഫാദിലി (അറബിക്: حنان الفاضلي) .
1974 മെയ് 2-ന് മൊറോക്കോയിലെ കാസബ്ലങ്കയിലാണ് അവർ ജനിച്ചത്.
പ്രശസ്ത വ്യക്തികളെയും വിവാദ വ്യക്തികളെയും കേന്ദ്രീകരിച്ച് പാരഡിയിൽ അവർ വൈദഗ്ദ്ധ്യം നേടി.
മൊറോക്കൻ പൊതുജനാഭിപ്രായവുമായി ബന്ധപ്പെട്ട സാമൂഹികവും രാഷ്ട്രീയവുമായ പ്രശ്നങ്ങൾ അവർ അഭിസംബോധന ചെയ്യുന്നു.
അഭിനേതാക്കളുടെ കുടുംബത്തിൽ നിന്നുള്ള അവർ അവരുടെ പിതാവ് നടൻ അസീസ് എൽ-ഫാദിലിയും അവരുടെ സഹോദരൻ നിർമ്മാതാവ് ആദിൽ എൽ-ഫാദിലിയുമാണ്.
മൊറോക്കൻ പ്രേക്ഷകർ നന്നായി സ്വീകരിച്ച ഹനാനെ ഷോ, സൂപ്പർ ഹഡ തുടങ്ങിയ പ്രോഗ്രാമുകൾ ഉൾപ്പെടെ നിരവധി പ്രൊഡക്ഷനുകൾ അവർ നിർമ്മിച്ചിട്ടുണ്ട്.
2017 ൽ അവളുടെ സഹോദരൻ ആദിൽ നിർമ്മിച്ച ഹ്രസ്വ കോമഡി വീഡിയോകളുടെ ഒരു പരമ്പരയായ ഹനാനെ നെറ്റ് അവർ സൃഷ്ടിച്ചു.
2010-ൽ യുണിസെഫിന്റെ മൊറോക്കോയിലെ ഗുഡ്‌വിൽ അംബാസഡറായി അവർ നിയമിതയായി.
ഹനാൻ അഷ്‌റാവി ഇംഗ്ലീഷ് വിലാസം https://ml.wikipedia.org/wiki/Hanan_Ashrawi
പ്രമുഖ ഫലസ്തീനിയൻ സാമൂഹിക പ്രവർത്തകയും പണ്ഡിതയും നിയമനിർമ്മാണസമിതിയംഗവുമായിരുന്നു ഹനാൻ അഷ്‌റാവി എന്ന ഹനാൻ ദാവൂദ് ഖലീൽ അഷ്‌റാവി ( English : Hanan Daoud Khalil Ashrawi ( അറബി : حنان داوود خليل عشراوي ‬ ; ജനനം- ഒക്ടോബർ 8, 1946).
പലസ്തീൻ - അമേരിക്കൻ ബുദ്ധിജീവിയും വിമർശകനുമായ എഡ്വേർഡ് വാദി സൈദിന്റെ ശിഷ്യയും അടുത്ത അനുയായിയുമായിരുന്നു ഹനാൻ അഷ്‌റാവി.
ഫലസ്തീനിലെ ഗസ യിലെയും വെസ്റ്റ് ബാങ്കിലേയും ഇസ്രായേൽ- ജൂത അധിനിവേശത്തിനെതിരെ ഫലസ്തീൻ ജനത നടത്തിയ ആദ്യ മുന്നേറ്റമായ ഒന്നാം ഇൻതിഫാദ സമയത്ത് പ്രധാന നേതാവായിരുന്നു ഹനാൻ.
പശ്ചിമേഷ്യൻ സമാധാന ശ്രമങ്ങളിൽ ഫലസ്തീനിന്റെ ഔദ്യോഗിക വക്താവായിരുന്നു.
നിരവധി തവണ ഫലസ്തീൻ ലെജിസ്ലേറ്റീവ് കൗൺസിൽ അംഗമായി തെരഞ്ഞടുക്കപ്പെട്ടിട്ടുണ്ട്.
ഫലസ്തീൻ പ്രധാനമന്ത്രിയായിരുന്ന സലാം ഫയ്യാദിന്റെ തേഡ് വേ പാർട്ടിയിൽ അംഗമായിരുന്നു .
ഫലസ്തീൻ നാഷണൽ കൗൺസിലിലേക്ക് തെരഞ്ഞെടുക്കപ്പെട്ട ആദ്യ വനിതയാണ് ഹനാൻ അഷ്‌റാവി.
ഇന്റർനാഷണൽ ഹുമന്റൈറ്റ്‌സ് കൗൺസിൽ, യൂനൈറ്റ്ഡ് നാഷണൽ റിസെർച്ച് ഇൻസ്റ്റിറ്റിയൂട്ട് ഫോർ സോഷ്യൽ ഡവലപ്പ്‌മെന്റ് , വേൾഡ് ബാങ്ക് മിഡിലീസ്റ്റ് ആൻഡ് നോർത്ത് ആഫ്രിക്ക എന്നിയടക്കം നിരവധി ദേശീയ അന്തർദേശീയ സംഘടനകളുടെ ഉപദേശക സമിതി അംഗമായി പ്രവർത്തിച്ചിട്ടുണ്ട്.
അമേരിക്കൻ യൂനിവേഴ്‌സിറ്റി ഓഫ് ബെയ്‌റൂത്തിൽ നിന്ന് ഇംഗ്ലീഷ് സാഹിത്യത്തിൽ ബിരുദവും ബിരുദാനന്തരബിരുദവും നേടി.
യൂനിവേഴ്‌സിറ്റി ഓഫ് വെർജീനിയയിൽ നിന്ന് മിഡീവൽ ആൻഡ് കംപാരറ്റീവ് ലിറ്ററേച്ചറിൽ ഡോക്ടറേറ്റ് നേടി.
ഇപ്പോൾ വെസ്റ്റ് ബാങ്കിന്റെ ഭാഗമായ നബ്ലുസിൽ 1946 ഒക്ടോബർ എട്ടിന് പലസ്റ്റീനിയൻ ക്രിസ്റ്റ്യൻ മാതാപിതാക്കളായ ദാവൂദ് മൂക്കായീൽ, വാദിയ അസ്സഹദ് എന്നിവരുടെ മകളായി ജനിച്ചു.
പലസ്റ്റീനിയൻ ലിബറേഷൻ ഓർഗനൈസേഷന്റെ സ്ഥാപകരിൽ ഒരാളും പ്രമുഖ വൈദ്യനുമായിരുന്നു പിതാവ്.
മാതാവ് കണ്ണുരോഗ സംബന്ധിയായ നഴ്‌സായിരുന്നു.
ഹനാൻ അഷ്‌റാവി, 2008ൽ അവലംബം
ഹനീഫ് മുഹമ്മദ്
പാകിസ്താൻ ക്രിക്കറ്റ് ചരിത്രത്തിലെ  മികച്ച ബാറ്റ്‌സ്മാന്മാരിൽ ഒരാളാണ് ഹനീഫ് മുഹമ്മദ് (ജ:21ഡിസം: 1934 – 11ആഗസ്റ്റ് 2016).
1952 മുതൽ 70 വരെയുള്ള കാലഘട്ടത്തിൽ 55 ടെസ്റ്റ് മത്സരങ്ങളിൽ ഹനീഫ് പാകിസ്താനു വേണ്ടി കളിച്ചു.1958 ൽ വെസ്റ്റിൻഡീസിനെതിരെ ബ്രിഡ്ജ്ടൗണിൽ വച്ച് നേടിയ 337 റൺസാണ് ഉയർന്ന സ്‌കോർ.1959 ൽ തന്നെ ലോക ക്രിക്കറ്റിലെ ഇതിഹാസം സർ ഡൊണാൾഡ് ബ്രാഡ്മാന്റെ റെക്കോഡും അദ്ദേഹം തകർത്തിരുന്നു.
ഫസ്റ്റ് ക്ലാസ് ക്രിക്കറ്റിലെ ഏറ്റവും ഉയർന്ന സ്‌കോർ എന്ന റെക്കോഡാണ് അദ്ദേഹം സ്വന്തം പേരിലാക്കിയത്.
499 റൺസാണ് അദ്ദേഹം നേടിയത്.
499 ൽ നിൽക്കെ 500 തികയ്ക്കാനായി റണ്ണിന് ശ്രമിക്കുമ്പോൾ റൺ ഔട്ട് ആകുകയായിരുന്നു.2014ൽ ഇന്ത്യക്കെതിരെ ബ്രണ്ടൻ മെക്കല്ലം രണ്ടാം ഇന്നിംഗ്‌സിൽ ട്രിപ്പിൾ സെഞ്ച്വറി നേടും വരെ ഹനീഫ് മാത്രമായിരുന്നു ടെസ്റ്റ് ക്രിക്കറ്റ് ചരിത്രത്തിൽ രണ്ടാം ഇന്നിങ്‌സിൽ ട്രിപ്പിൾ സെഞ്ച്വറി നേടിയ ഏക ബാറ്റ്‌സ്മാൻ.
പുറംകണ്ണികൾ ഹനീഫ് മുഹമ്മദ് : കളിക്കാരനെക്കുറിച്ചുള്ള വിവരങ്ങൾ ക്രിക്ക്ഇൻഫോയിൽ നിന്ന്.
Ramachandra Guha : The original little master Archived 2004-01-17 at the Wayback Machine .
ഹനു-മാൻ
പ്രശാന്ത് വർമ്മ രചനയും സംവിധാനവും നിർവ്വഹിച്ചതും പ്രൈംഷോ എൻ്റർടൈൻമെൻ്റ് നിർമ്മിച്ചതും 2024-ൽ പുറത്തിറങ്ങിയ ഒരു ഇന്ത്യൻ തെലുങ്ക് ഭാഷയിലെ സൂപ്പർഹീറോ ചിത്രമാണ് ഹനു-മാൻ അമൃത അയ്യർ, വരലക്ഷ്മി ശരത്കുമാർ, സമുതിരക്കനി, വിനയ്റാ യ്, വെണ്ണേല കിഷോർ എന്നിവരോടൊപ്പം തേജ സജ്ജ ടീറ്റിൽ റോളിൽ അഭിനയിക്കുന്നു.
അഞ്ജനാദ്രി എന്ന സാങ്കൽപ്പിക ഗ്രാമത്തിൻ്റെ പശ്ചാത്തലത്തിലാണ് ചിത്രം ഒരുക്കിയിരിക്കുന്നത്, ഇത് പ്രശാന്ത് വർമ്മ സിനിമാറ്റിക് യൂണിവേഴ്‌സിൻ്റെ (PVCU) ആദ്യ ഭാഗമാണ്.
അഞ്ജനാദ്രി എന്ന സാങ്കൽപ്പിക സ്ഥലത്തെ പശ്ചാത്തലമാക്കി, അഞ്ജനാദ്രിയിലെ ജനങ്ങളെ രക്ഷിക്കാൻ ഹനുമാൻ്റെ ശക്തി നേടുന്ന ഹനുമന്തുവിൻ്റെ കഥയാണ് ചിത്രം പിന്തുടരുന്നത്.
2021 മെയ് മാസത്തിലാണ് ചിത്രം ഔദ്യോഗികമായി പ്രഖ്യാപിച്ചത്.
പ്രിൻസിപ്പൽ ഫോട്ടോഗ്രഫി 2021 ജൂൺ 25ന് ഹൈദരാബാദിൽ ആരംഭിച്ചു.
ഛായാഗ്രഹണം ദാശരധി ശിവേന്ദ്ര;  വെങ്കട്ട് കുമാർ ജെട്ടിയുടെ മേൽനോട്ടത്തിൽ വിഷ്വൽ ഇഫക്റ്റുകൾ;  സായി ബാബു തലാരി എഡിറ്റിംഗും.
പ്രശാന്ത് വർമ്മയുടെ സംവിധാനം, തിരക്കഥ, അഭിനേതാക്കളുടെ പ്രകടനങ്ങൾ, ഭഗവാൻ ഹനുമാൻ്റെ ദൃശ്യവൽക്കരണം, പശ്ചാത്തല സ്‌കോർ, വിഎഫ്എക്‌സ്, പ്രൊഡക്ഷൻ ഡിസൈൻ, ആക്ഷൻ സീക്വൻസുകൾ എന്നിവയെ പ്രശംസിച്ച് നിരൂപകരിൽ നിന്ന് പോസിറ്റീവായ നിരൂപണങ്ങൾക്ക് 2024 ജനുവരി 12-ന് ഹനു-മാൻ റിലീസ് ചെയ്തു.
ഒരു തെലുങ്ക് ചിത്രത്തിന് വേണ്ടിയുള്ള നിരവധി ബോക്സ് ഓഫീസ് റെക്കോർഡുകൾ ചിത്രം തകർത്തു.
2024-ലെ ഏറ്റവും കൂടുതൽ കളക്ഷൻ നേടിയ രണ്ടാമത്തെ ഇന്ത്യൻ സിനിമയായും 2024-ലെ ഏറ്റവും കൂടുതൽ കളക്ഷൻ നേടിയ തെലുങ്ക് ചിത്രമായും ലോകമെമ്പാടും ഏറ്റവും കൂടുതൽ കളക്ഷൻ നേടിയ എട്ടാമത്തെ തെലുങ്ക് ചിത്രമായും ഈ ചിത്രം 300 കോടിയിലധികം കളക്ഷൻ നേടി.
ഒരു തുടർച്ച വികസിച്ചുകൊണ്ടിരിക്കുന്നു.
അന്ന ലൂക്കെൻസ്
അന്ന ലൂക്കൻസ് (ഒക്‌ടോബർ 29, 1844 – ജൂൺ 27, 1917) പെൻസിൽവാനിയയിലെ ഫിലാഡൽഫിയയിൽ നിന്നുള്ള ഒരു അമേരിക്കൻ ഫിസിഷ്യയായിരുന്നു.
ഇംഗ്ലീഷ്: Anna Lukens അവർ മെഡിസിൻ പരിശീലിക്കുകയും ആശുപത്രികളിൽ നേതൃത്വപരമായ റോളുകൾ വഹിക്കുകയും വൈദ്യശാസ്ത്രം പഠിപ്പിക്കുകയും ചെയ്തു.